
Diaranson 14 di april Gobierno a reuni cu sindicatonan SADA, 
SIMAR, SEPPA, SPA y TOPA. A trata diferente tema cu ta 
relaciona cu e posicion di e empleado publico. 


Prome Minister Evelyn Wever-Croes a indica cu un tema 
importante cu a wordo trata ta tocante e cortamento di salario. 
Ya ta un aña pasa cu Gobierno a haci apelacion na tur empleado 
publico pa entrega 12.6% di nan salario pa cubri e placa di 
Fase pa yuda esnan cu a perde entrada door di e pandemia. 
E peticion aki na dado momento a bira un condicion duro di 
Hulanda (harde voorwaarde) pa Aruba por a haya e sosten di 
likides. 


Actualmente ainda tin Fase, pero ta trahando riba otro 
proyectonan pa si Fase yega na caba, tin algo otro pa acapara 
tur esnan cu a perde nan entrada debi na e Pandemia. 
Sinembargo actualmente e cortamento di salario ta algo cu 
tin cu continua pasobra e ta un di e condicionnan stipula door 
di Hulanda pa por haya sosten di likides, Prome Minister a 
enfatisa. 

A pesar di esaki, na e momentonan aki conhuntamente 
cu sindicatonan ta mirando e posibilidad di por cambia e 
cortamentonan di salario. 


Manera ta conoci aworaki e empleado publico ta entrega tur 
luna 5% di su salario, y e sobra 7,6% ta wordo kita di e vakantie 
uitkering y/of premie cu e ta haya fin di aña. Actualmente ta 
sondeando e posibilidad pa aplica loke cu Corsou a aplica, 
mirando cu Hulanda a aproba esaki. E ta encera cu e empleado 
publico no ta corta 5% mas, e porcentahe aki ta bira menos y 
e resto ta wordo compensa cu Vakantie uitkering, premie y 
ATV-dagen. Esey ta pone cu e empleado publico por bay cas 
cu mas placa netto den su man pa luna. 


Prome Minister a duna di conoce cu sindicatonan ta receptivo 


Prome Minister Evelyn Wever-Croes: 
Prome Minister a reuni cu sindicatonnan 

pa e idea aki y ta agradecido cu ta trahando riba e tema. 
E siguiente paso ta cu lo reuni na nivel tecnico caminda 
profesionalnan lo presenta diferente scenario pa asina hunto 
por yega na un decision. 


Pa conclui, Premier Wever - Croes a gradici sindicatonan y 
miembronan di sindicatonan cu ta e empleadonan publico, pa 
e solidaridad cu a demostra desde aña pasa. 


Prome Minister ta satisfecho cu e reunion a bay den bon 
ambiente cu hopi comprension di un pa otro, cual ta un muestra 
hopi bunita di kier yuda y cu ta stima nos Pais Aruba. E reunion 
lo sigui den e siguiente dianan. 

Prome Minister Evelyn Wever-Croes: 


INAUGURACION DI UNIDAD DI CONTROL 
DI CACHO 


Ta encarga pa piki cacho cu ta cana los y lo controla e 
supervision y cumplimento di Ley di Cacho 





=] 





Diaranson 14 di april, Prome Minister Evelyn Wever-Croes 
tawata presente na e inauguracion di e Unidad di Control di 
Cacho ‘Dog Control Unit’. Prome Minister a duna di conoce cu 
desde cu el a drenta den gobierno, su compromiso tawata pa 
atende cue problema di cachoriba caya. Dankina e cooperacion 
di Ministerio di Husticia, Andin Bikker, y Ministerio di Salud, 
Dangui Oduber, y e cooperacion den e dos ministerionan 
cu ta wordo maneha pa e Ministerio di Asuntonan General y 
Infrastructura, a haci posibel cu a habri e Centro di Control di 
Cacho na juli aña pasa. Un Centro cu tabata e culminacion di 
un trabao conhunto y coordina pa cuatro diferente ministerio y 
a inicia for di e ministerio di Prome Minsiter. Esaki pasobra den 
comunidad tin un deseo grandi pa e problema serio di cacho 
riba caya wordo atendi. Realmente e lo no por tawata posibel 
sin e cooperacion di un cantidad di otro profesionalnan cu a 
aporta na e proceso pa nos a yega na e Centro di Control di 
Cacho. 


“Den e tempo cu a transcuri desde aña pasa te cu awe, 
cosnan positivo a pasa. E aspecto mas importante den full e 
proceso ta cu a elimina e asina yama “kill cage”. Na su luga 





nos tin e “Centro di Control di Cacho” aki. Un luga bao di un 
maneho responsable, caminda, apesar cu doñonan ta trece 
man mascotanan indesea, e gran mayoria di e mascotanan 
ta wordo brinda un segundo oportunidad”, Prome Minsiter a 
expresa 


Awor nos ta para dilanti un otro momento importante den 
nos empeño pa drecha e situacion di nos mascotanan. Nos 
tin finalmente un “Dog Control Unit”, un Unidad di Control di 
Cacho. E unidad aki su tarea principal ta pa pasa recoge e 
gran cantidad di cachonan cu ainda ta cana los, tanto esnan 
cu doño, como esnan sin doño. Asina nos ta spera di reduci 
e cantidad di cachonan riba caya te na un cantidad cu no ta 
causa molester y cu no ta forma peliger pa e cachonan mes ni 
pa nos muchanan, nos deportistanan, nos automobilistanan y 
tampoco pa nos turistanan. E cachonan aki lo wordo hiba na 
e Centro di Control di Cacho pa wak si ta logra reuni nan cu 
nan doño. Ta importante pa remarca cu cacho y pushi morto ta 
keda trabou pa Serlimar y no por yama e Unidad di Control di 
Cacho pa recoge bestianan aki morto riba caya. 

Continuacion INAUGURACION DI UNIDAD DI CONTROL DI CACHO.... 





Piki cacho cu ta cana los lo no ta e unico meta. E Unidad 
di Control di Cacho lo ta tambe un Unidad cu lo controla e 
supervision y cumplimento di entre otro nos Ley di Cacho cu 
ta na vigor desde 2015. E lo ta un alivio y alaves cooperacion 
pa y entre Cuerpo Policial y Bureau City Inspector. E vehiculo 
aki, ta un van cu Minister di Husticia a facilita y cu awe e ta 
entrega simbolicamente na Bureau City Inspector, pa por 
eherce e funcion aki. Si e unidad recoge un cacho for di caya 
y ta resulta cu e cacho tin doño, esaki por tin consecuencia 
pa e doño a base di su responsabilidad segun e Ley di cacho. 
P'esey ta conseha doñonan di cacho pa percua na nan cacho 
ta den cura. 





Prome Minister ta expresa su gratitud na e Actiecommitee 








cu ta yuda den atende e problematica di cacho riba 
caya. Gradicimento tambe na Irene Croes, voorzitter di e 
Actiecommittee pa su pasion y persistencia. Gradicimento ta 
bay tambe na Bureau Minister di Husiticia pa e logro aki cu ta 
hiba nos un paso mas cerca pa soluciona e problematica di 
cacho riba caya. Un danki special ta bay na Bruce Harms di 
Special Projects di Ministerio di Asuntonan Social, pa e design 
di e logo y con e la diseña e wrap pa hink'e bunita den otro. 


“E problema di cacho riba caya ta un problema existiendo pa 
hopi tempo, pero gobiernonan anterior nunca a pone atencion 
na dje. Apesar di tur e retonan, apesar di un pandemia mundial, 
nos Gobierno a pone nos empeño y cu poco placa, a logra 











cosnan grandi riba e tereno aki. 

Pero nos no por haci'e nos so. Nos mester combati e problema 
aki hunto. Cu bo, nos por. 

Cu bo nos por soluciona e problema di cacho riba caya. Aruba 
ta conta cu bo, nos mascotanan ta conta cu bo”, Prome Minister 
Evelyn Wever-Croes a finalisa bisando. 

MINISTER XIOMARA MADURO 

Seyo Nacional di Artesania 


ENRIKECE NOS ARTESANIA LOCAL Y 
INDUSTRIA CREATIVO 


Departamento di Cultura Aruba (DCA) conhuntamente cu 
e Comision di Seyo Nacional di Artesania Aruba ta invita 
artesanonan pa haci entrega di tur material nobo cu NO tin 
Seyo Nacional di Artesania ainda. 


Dia 23 di april 2021 lo tuma luga nos di dos evaluacion pa 
e aña aki, caminda e comision ta bini hunto pa pasa riba tur 
e criterianan necesario relaciona cu e producto pa bini na 
remarca pa e Seyo Nacional di Aruba. 


Ta haci un yamada na e artesanonan pa entrega tur nan 
producto nobo pa mas tarda dia 21 di april 2021 prome cu 
merdia na DCA. 


E proceso di aplicacion ta tuma luga na Departamento di 
Cultura Aruba cual por cierto a muda pa John F. Kennedy 
Educational Center cu ta keda na Stadionweg # 37, Oranjestad 
Aruba, (retonde banda di Cas di Cultura). 

P'esaki mester *yena e formulario di aplicacion, *mester 
trece un identificacion valido, “un pasfoto, *como tambe un 
comprobante di adres. 


Pa mas informacion relaciona cu e Seyo Nacional di Artesania y 
tambe tocante e proceso di aplicacion por fabor tuma contacto 
cu nos via telefon 582-2185. 


Criterianan pa bini na remarca di un Seyo Nacional di Aruba ta: 


+ Mester ta traha na man. (No cu machine, pero cu herment 
manual 

senciyo). 
* Autentico, Diseño Original. 
* Consistencia den (re-) produccion di diseño y modelo. 
* Grado di experticio (tradicional) den trahamento di e producto. 
* E producto mester ta traha na Aruba. 
* Grado di uzo di material local. 
* Grado cu e producto ta refleha tecnicanan di artesania 
tradicional. 


Artesania ta un arte caminda cu creativdad den forma di e arte 




















y cultura ta haya bida. Ban sigui enrikece y contribui na nos 
productonan artesanal local. Y aporta nos industria creativo. 


Ta danki na nos artesanonan cu mas y mas nos tin obranan 
artistico local y di Aruba mes. 


Cultura nos mester bib'e. 

DEPARTAMENTO DI CULTURA ARUBA TA 
CONTRIBUI CONSTANTEMENTE NA NOS 
IDIOMA PAPIAMENTO 





Departamento di Cultura Aruba (DCA) durante añanan a bini ta 
duna su aporte constante na nos idioma Papiamento. Esakinan 
a bin ta sosode pa medio di proyectonan den colaboracion 
cu tercera parti, comunicadonan di prensa y nos proyectonan 
escolar di tur afia durante varios afia. Sigur tambe pa menciona 
e colaboracion estrecho cu e docentenan di Papiamento na 
scolnan avansa cu afia pa afia ta aumenta. 


Nos Papiamento ta un responsabilidad di nos tur como 
Arubiano. Nos instancia, fundacionnan y nos gobiernonan a 
cuminsa ta realisa e importancia di esaki. Un comprension cu 
Papiamento ta e herment, medio di comunicacion cu for di den 
bariga di un mama ta e medio di unificacion y comunicacion 
nos tur tin cu realisa. 


No tin un idioma cu no tin su trayectoria, desaroyo y historia 
cu a dura durante centenares di aña. Tin ora tin sistemanan, 
concientisacion di su importancia, pioneronan cu a y ta traha 
duro y sigui contribui na e adelanto di reconocemento, su 


bon uzo, salvaguardia y promove pa garantisa su derecho 
di existencia. Pero tur esaki ta depende di henter e pueblo, 
comunidad y den casnan di famia como fundeshi di nos 
sociedad. 


Ta importante pa señala cu no ta nos idioma so a adopta y 
adapta palabra, sino e idiomanan di mas uza riba mundo den 
transcurso di nan desaroyo tambe a haci esaki. Idioma ta bibo! 
Ki bunita lo ta cu henter nos comunidad, docente, experto, 
instancia, scolnan (directiva y scol mes) y fundacionnan 
uni y conserva e sentido general di considera nos dushi 
Papiamento como medio unificado di mas importante di nos 
cultura. Idioma ta den e aspecto di simbolo nacional di un pais. 
Tambe idioma ta carga tur pensamento y experiencia humano 
door di comparti cultura y identidad. P'esey Idioma ta e medio 
cu ta transferi cultura y nos mester cuid'e como nos Idioma 
y awendia tambe como nos Idioma Oficial. Tin un Seccion di 
Idioma na Departamento di Enseñansa y nan ta prome yama 
pa traha maneho riba Idioma, nos dushi Papiamento. 

Continuacion DEPARTAMENTO DI CULTURA ARUBA TA CONTRIBUI .... 


Tin un transcendencia di nos dushi Idioma Papiamento 
caminda hopi esfuerso ta ser haci. Hopi momentonan di lucha 
y desaroyo. 

Un ehempel djis pa menciona algun; - Aprobacion die Ortografia 
oficial di Aruba na 1976; - Instituto Linguistico Arubano (ILA) 
na 1986; - Comision pa reforma, elabora y amplia e ortografia 
oficial 1992; Papiamento como materia na scol secundario/ 
lista di palabra agrega como anexo na 2003; - Riba 21 di 
mei 2003 Papiamento como idioma oficial, caminda por dirigi 
carta oficial na Gobierno of instancianan oficial cu excepcion 
asuntonan di Corte y Notarial; - Ortografia di Papiamento na 
2005 agregacion di esun di 2003; Introduccion di enseñansa 
multi-lingual (proyecto piloto) 2008; -E buki blauw “Vocabulario 
Ortografico' a keda publica na 2009; - Manual Gramatica di 
Papiamento (sintaxis) na 2005; - Estudio Bachelor Papiamento 
di 4 aña na 2018, unda varios corector di departamentonan di 
gobierno a keda forma; - Na 2020 trayecto cortico di bachelor 
Papiamento. Esakinan ta djis pa menciona un par. 








Ta bon pa nos pensa y recorda cu oficialisacion di nos 
Idioma Papiamento ta y lo sigui yuda nos crea mas aprecio 
y stimula nos pa cu orguyo y amor siña conoce e historia di 
nos idioma materno bon y promove e uzo corecto di papi'e 
y skirbie. Awendia nos ta mira Papiamento como idioma den 
diferente publicacion manera corant, revista, literatura, e parti 
cientifico linguistico, den medio di comunicacion manera radio, 
television, medionan social y internet. Pa medio di lectura y 
disertacion den colegio di nivel academico, tambe por uza 
Papiamento of Hulandes den decreto gubernamental, den 
documento oficial y pa huramenta. Ta di reconoce un iniciativa 
valioso cu Departamento di Enseñansa tin un pagina web 
www.papiamento.aw como fuente di informacion pa un y tur, 
specialmente pa hubentud escolar. 


Na 2018 na ocasion di Aña di Papiamento, DCA y hunto cu 
Fundacion Lanta Papiamento a haci actividadnan un aña largo 
relaciona cu nos Idioma Papiamento. A haci proyectonan den 
pasado y ta sigui cu un bon relacion. Sin lubida pa menciona 
e bon relacion y cooperacion cu Fundacion Grupo Corector 
Aruba cu desde inicio a cuminsa e relacion di trabou como 
Grupo Corector Aruba. 


DCAa publica un Buki Conmemorativo Cultural na Papiamento 
na 2018 titula ‘BaluArte’, caminda varios di nos baluartenan a 
ser treci den un luz. Y ta obtenibel ainda na nos librerianan. 
Esaki como muestra di aprecio pa nos baluartenan y e trabou 
realisa riba tereno di servicio cultural, dunando respet y amor 
na nos idioma materno como idioma esencial pa cultura di 
Aruba. A publica un buki di e Wantomba y Celebracion di San 
Juan, dera gay pa tur scolnan basico. Cultura nos tin cu bib'e! 
Manera nos Minister actual di Cultura sra. mr Xiomara Maduro 
ta bisa. 


Departamento di Cultura Aruba ta hopi contento di por realisa 
su proyecto escolar pa scolnan avansa pa su di 12 edicion cu ta 
Arte di Palabra. Esaki ta un competencia di conta storia cortico 
y declama poesia na Papiamento stimulando e hobennan riba 
literatura, lesamento y skirbi Papiamento den su bon uzo. E 


competencia aki lo tuma luga riba 8 di mei venidero. Mas y 
mas nos ta ripara cu e hobennan ta gusta esaki. Tin hoben 
ta keda participa y te hasta ora nan caba di studia ta sigui 
sea como MC of boluntario den e comision di Arte di Palabra. 
Tambe lo ta e intencion di DCA y mirando nos ubicacion den 
John F. Kennedy Education Center hunto cu Departamento di 
Enseñansa pa bay traha mas estrecho. A pesar di cu nan ta 
cooperando cu realisacion 


di proyectonan escolar, na interes y beneficio di nos muchanan. 
Meta ta pa stimula mas y mas nos yiunan y famia pa reconoce, 
conserva, conoce y practica e bon uzo di Papiamento tanto 
papia como skirbi. 


E aña aki nos ta celebra 35 aña di nos Status Aparte cu tabata 
e lucha largo di e pueblo di Aruba na defensa di nos identidad 
como Arubiano y derecho di autodeterminacion, na unda 
finalmente a surgi un pais nobo y autonomo for di dia 1 dijanuari 
1986: Den e contexto aki a surgi tambe un rebalorisacion di 
e cultura local y di Papiamento como idioma nacional. Pues 
hunto cu nos himno y bandera na aña 1976, Gobierno a 
aproba e ortografia di Papiamento di Aruba pa medio di un 
decreto gubernamental. Durante e lucha pa Status Aparte den 
añanan setenta un proceso di emancipacion di Papiamento a 
tuma luga den tur sector di sociedad entre otro den prensa, 
den servicio di gobierno, den Parlamento (Eilandsraad), den 
enseñansa y den expresion cultural. 


Banda di e conmemoracion y celebracion aki, prensa, servicio 
di gobierno, Parlamento di Aruba, nos enseñansa y den 
expresion cultural mester sigui aporta na e desaroyo di nos 
dushi Idioma Papiamento y su bon uzo. Esaki pa demostra y 
comparti e amor pa nos Papiamento, tanto pa traspasa esaki 
na nos hobennan como na e pueblo di Aruba en general. 





DCA y Comision Celebracion Dianan Nacional (CCDN) bou 
auspicio di Ministerio di Cultura ta duna su aporte cu e proyecto/ 
actividad di Poeta di Patria. Aki hoben y adulto por participa den 
un competencia di declama poesia na Papiamento y pratica 
su bon uzo. Stimulando e amor pa nos simbolonan nacional 
cerca grandi y chikito, conscientisando nos identidad di cual 
Papiamento tambe ta uno importante. 


DCA, CCDN, MINFEC, Comision Promove Cultura y Fundacion 
Cultural di Festivalnan Folklorico ta duna espacio, oportunidad 
cu e Festival di Un Canto na Aruba su Himno y Bandera na 
grandi y chikito por participa y enrikece nos dushi Idioma 
Papiamento na e arte di canto y crea cancionnan nobo. Esaki 
semper ta sosode den luna di maart di tur aña. Nos no por 
kita afo e trabounan cu a y ta ser haci door di tur esnan riba 
e tereno linguistico, educativo y DCA mes riba tereno cultural 
aportando na nos Papiamento. Aunke semper ta keda na 
nos tur como Arubiano pa cuida y conserva Papiamento y su 
dinamismo.Como idioma nacional y idioma oficial nos mester 
duna Papiamento e balor cu e merece. Como un pais cu su 
idioma den desaroyo nos lo mester haci mas esfuerso di parti 
di nos tur pa engrandece. Nos mester reconoce cu ta danki na 
nos Papiamento nos tin e facilidad di por papia varios idioma. 

MINISTER XIOMARA MADURO TA SPLICA 
RIBA DESAROYO DI PRIJS DI GASOLIN 


Minister di Economia ta brinda un splicacion riba e subida di 
prijs di gasolin. Na comienso di afia semper gasolin ta subi di 
prijs riba mercado internacional. E subida di prijs mas grandi 
hopi biaha ta den luna di april. Na afia 2019 Gobierno di Aruba 
via Refineria di Aruba (RDA) a absorba 16.2 cent pa por a trece 
un alivio. Den afia 2020 door di e pandemia prijs di gasolin a 
baha cu 52.5 cent den april y mei. 


E biaha aki gasolin ta subi den april cu 12.8 cent. 
Lamentablemente debi na e situacion di crisis, Gobierno no 
por absorba e subida aki via RDA manera a haci na afia 2019. 
Motibonan cu prijs di gasolin ta subi ta door di produccion 
limita, economia mundial a cuminsa recupera y winter tabata 
mas fuerte.mundial a cuminsa recupera y winter tabata mas 
fuerte. 


Desaroyo prijs di gasolin ultimo 12 luna 


196.3 
185.9 


1749 1781 1802 1789 1768 1767 


Jan Febr March April 

MINISTER XIOMARA MADURO TA GRADICI 
PASTOR TOTI PA SU 25 ANA DI TRABAO 
SPIRITUAL 


Dialuna ultimo Minister Xiomara Maduro hunto cu Minister 
President Evelyn Wever-Croes y su esposo a atende e Santo 
Sacrificio di Misa na Santa Filomena na Paradera na ocasion di 
e celebracion di 25 aniversario di Pastor Toti Fuentebella como 
Sacerdote. Minister Xiomara Maduro ta gradici Pastor Toti su 
trabao spiritual den nos comunidad. Hopi danki, bendicion y cu 
Pastor Toti cumpli hopi afia mas na servicio di nos comunidad. 

Continuacion MINISTER XIOMARA MADURO TA GRADICI PASTOR TOTI.... 

MINISTER ANDIN BIKKER 

Ministerio di Husticia: 


NO TA STROBA NINGUN TATA PA ASISTI 
ENTIERO NA ARUBA 














Recientemente a sali un video riba red social, den cual atrobe 


un homber ta acusa Minister di Husticia di ta strob'e di bin 
Aruba pa dera su yiu. Lamentablemente, mescos cu el a haci 
algun tempo atras, ta sali ataca e mandatario sin ningun base 
of motibo. Locual e ta bisa simplemente no ta berdad. 


T'asina cu un periodista a comunica cu Bureau di Ministerio di 
Husticia pa pidi informacion pa e persona por biaha pa e bay 
entiero di su yui. 


A informa e periodista cu ta un situacion comprendibel y a 
splica e procedura bou leynan vigente di Aruba tur persona cu 


a yega di wordo deporta recientemente y tin nacionalidad cu ta 
rekeri Visa, tin pa: a. pidi pa recorta e periodo di no adimicion, 
ja cu ora wordo deporta ta haya un periodo den cual no ta 
admisibel na Aruba y/of b. pidi visa via Embahada Hulandes, 
ya cu aparentemente e persona tin un nacionalidad cu ta rekeri 
visa a base di Rijksvisumwet. Ademas e reglanan di Covid 
(ED-card) ta vigente. 

E realidad ta esaki: Ora deporta un stranhero indocumenta di 
Aruba, e ta haya prohibicion di reentrada di algun aña. Den 
e caso specifico aki, e homber lo ta bonbini na nos isla te dia 
23 di mei 2024. Locual e maneho ta rekeri ta, cu mester pidi 
dispensacion di e prohibicion pa por bolbe bin Aruba. Pues 
e dispensacion no tin nada di haber cu pidi despensa pa e 
acusacionnan sin base cu el a expresa contra e minister y 
contra e gobierno completo. 


Comosifuera poco, a tuma contacto cu Consulado General di 
Reino Hulandes na Republica Dominicana, pa nan papia cu e 
persona aki y intermedia den locual e mester por por asisti na 
entiero di su yiu na Aruba. 


“Pues mi no tin nada personal contra e persona, mi ni conoce, 
el a wordo deporta door di Guarda Nos Costa den cuadro di 
trabow di e Departamento. Desde e tempo ey cada bes e ta 
purba mancha mi bon nomber cu acusacionnan fofo y sin 


base”, asina Minister Andin Bikker a indica. 

MINISTER DI TRANSPORTE, COMUNICACION Y SECTOR PRIMARIO | 


MINISTER CHRIS ROMERO 


| 








Minister Chris 

Romero: 
TRANSPORTE CU 
ESNAN DEN 
LICO PA VACUNA 






Registra pa vacuna! 


Registracion pa vacunacion di trahadornan 
den Transporte Publico 








Ministerio di Transporte Comunicacion y Sector Primario a 
tuma e iniciativa pa prioritiza vacunacion pa tur esnan den 
Transporte Publico. Tumando na cuenta nan funcion esencial 
pa nos comunidad y turismo, ta importante pa nan tuma e 
vacuna contra Covid-19 mas pronto posibel. 


Ta pidi encarecidamente pa tur esnan den transporte publico 
pa por fabor completa e proceso di peticion pa vacunacion, di 
e siguiente manera: 

1. Download y registra via Aruba Health App, 

FA Registra na: DTPvergunning@gmail.com of Whatsapp 
nummer +297 5948659 

* Nomber 


* Adress 

* Number di contact 

+ Email 

* Fecha di nacemento 
+ AZV nummer 


E contagio cu Covid-19 ta sigi aumenta y ta importante pa 
trahadornan den transporte publico considera y aplica e 
vacuna. 


Vacuna ta un decision personal y NO ta obligatorio. 
Ban registra, ban preveni contagio y ban vacuna pa nos por ta 
parti di e solucion pa un mihor Aruba. 


rr | 
E. (ONLINE 

MINISTER DANGUI ODUBER 


Minister Dangui Oduber: 
AWE TA UN DIA HISTORICO PA IMSAN 


Un dia cu Imsan ta logra otro milestone importante den e 
masterplan di ImSan 


Nos tur por corda con imsan a cuminsa y kiko tawata e vision 
e tempo ey pa cu imsan. 

Gabinete Oduber 3 a cuminsa e proyecto di imsan cu e vision 
pa un dia imsan bira un hospital y pariba di brug tin su propio 
hospital. 





Como gobierno y ministerio nos tawata tin un masterplan pa 
pariba di brug y san nicolas. E masterplan tawata consisti 
di inversionan den imsan, proyecto di baby beach, rodgers 
beach, oficina di turismo, island fest y tambe proyecto turistico. 
Tur esaki pa crea e desaroyo economico necesario la pariba 
di brug. Nos a conoce hopi reto e ultimo anja. E no tawata facil 
pero no obstante tur e retonan nos semper a kere den busca 
tur manera posibel pa continua e inversionan na ImSan. 








Nos maneho di cuido ta dirigi riba inverti den cuido, mehoracion F 
di cuido y servicio y percura pa nos por trata mas y mas patient 
na aruba mes. Cu e logro aki nos a demostra esaki sigur. 

Como minister di salud semper mi a kere firmemente den e 
vision di imsan. Nos a percura pa inverti den un centro di radio 
terapia state of the art den bon cooperacion cu baptist health. 
Ja caba cientos di patient a wordo trata aki mes na aruba. 








Nos no a para aki, nos a sigui inverti y awe nos ta inaugura 
oficialmente e 22 cama nan pa dagverblijf cu nunca tawata 
den uso. 

Cu esaki esnan di pariba di brug tin un hospital completo serca 
di cas. 








Pabien Aruba, Pabien ImSan. 

Continuacion AWE TA UN DIA HISTORICO PA IMSAN.... 
an = msan "Im 

Gua || 1225, EE 


PERSONA VACUNA 


33,417 


Te cu 13 di April pa 7:00pm: 


PERSONA REGISTRA || CU E PROME DOSIS CUTUR DOS DOSIS | TOTAL VACUNA APLICA 


12,025 | 45,442 


SE 


sapaan 


$ Melisa 


Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta 
, Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente, Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami SÌ” 


Mantene 1.5M Laba man Uza tapa boca 
minimo di distancia frecuentemente paden di tur luga 

Departamento di Salud Publico: 


UPDATE 14 DI APRIL 2021 


Segun resumen di awe 58 persona a recupera, a registra un total di 45 caso nobo di Covid-19, di cual 4 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 553 test. ‘Postivity rate’ entre nos residentenan ta 21%. 


Casonan activo pa awe ta 494, cantidad di fayecido relaciona cu Covid-19 ta 92 


Hospital ta informa cu tin un total di 43 persona interna di cual 18 ta den Cuido Intensivo y 25 riba unidad general di 
covid. 





OVE ARUBA COVID-19 









RESIDENTE NO-RESIDENTE 





45 41 4 

494 463 31 

9573 8880 693 

Positivo 10159 9431 731 
127131 - - 
Getest 137782 E A 


Morto 92 91 1 

GABINETE WEVER-CROES 


NOTICIA DI GOBIERNO 





